stanford-oval/wikipedia huggingface dataset:
קולומבוס קרו
היסטוריה > מחאת SaveTheCrew#

ב-17 באוקטובר 2017, הכריז נשיא הקבוצה, אנתוני פריקורט, על כוונתו להעתיק את הקבוצה מאוהיו לאוסטין, בירת טקסס. אחת הסיבות לבחירה דווקא באוסטין, הייתה היותה העיר האמריקנית היחידה עם אוכלוסייה של מעל 500,000 תושבים, ללא קבוצת ספורט מקצוענית. טענות נוספות שהועלו כדי להצדיק את המעבר הייתה הירידה במכירת הכרטיסים העונתיים (אל מתחת לרף המינימום – 10,000 מנויים לעונה), והעובדה שאצטדיון מפרה לא היה ממוקם ליד הדאונטאון של קולומבוס.
בעקבות הצהרתו של פריקורט על המעבר המתוכנן של הקרו לאוסטין, החלו אוהדי הקבוצה בקמפיין נרחב ברשתות החברתיות עם האשטאג SaveTheCrew#, ואף השיקו את אינטרנט ייעודי לקמפיין. בנוסף לרכישה מאסיבית של כרטיסים עונתיים, על מנת להחזיר את הקבוצה לרף 10,000 המנויים הנדרש, פעילי המחאה עירבו גורמי ממשל בעיר קולומבוס עצמה, ואף ניסו להשפיע על תוצאות ההצבעה של מועצת העיר אוסטין, בניסיון להביא את חבריה לדחות את הרעיון.
לאחר שהניסיון כשל, ופריקורט השיג רוב במועצת העיר של אוסטין להמשך המהלך, פנו פעילי המחאה לאפיק המשפטי, ותבעו את פריקורט ואת הקומישינר של ה-MLS, דון גרבר, בבית משפט באוהיו. בסיס התביעה הסתמך על חוק מקומי במדינת אוהיו (משנת 1996) הדורש מכל אדם המשתמש במשאבים ציבוריים או בכספי ציבור של המדינה לצורך מימון חלקי (או מלא) של קבוצת ספורט, המעוניין להעתיק קבוצה מקומית לעיר או למדינה אחרת, להצהיר על כוונותיו לפחות חצי שנה בטרם תחילת הליך העתקת הקבוצה. זו הייתה הפעם הראשונה שחוק זה, שנחקק עקב מעבר הקליבלנד בראונס לבולטימור, בשנת 1995, הועמד למבחן בבית המשפט.
, שנחנך ביולי 2021.
לבסוף הושגה פשרה לפיה הקרו תישאר בקולומבוס, ותעבור לבעלות של חברת אנשי עסקים מקומיים מאוהיו (ביניהם הבעלים של הקליבלנד בראונס), בעוד פריקורט יוכל להמשיך בפרויקט בו הוא החל באוסטין, והקבוצה הצטרפה לליגה בעונת 2021 כחלק מהרחבה של ה-MLS. בנוסף, אישרה מועצת העיר קולומבוס בניית אצטדיון חדש לקבוצה, באזור הדאונטאון, בו ממוקמים בין היתר גם מגרש הבייסבול Huntington Park, והיכל Nationwide Arena (המשמש את קבוצת ההוקי קולומבוס בלו ג'אקטס).
היסטוריה > הישגים מקומיים

קולומבוס קרו זכתה בתואר הראשון שלה בשנת 2002, אז זכתה בגביע ארצות הברית הפתוח על שם למאר האנט, מקים המועדון.
דבר זה הקנה לקבוצה, לראשונה, כרטיס לגביע CONCACAF לאלופות שנה לאחר מכן. בשנת 2004 קולומבוס קרו סיימה את העונה הסדירה עם מרבית הנקודות בליגה, אך לא זכתה באליפות מכיוון שהודחה בשלבי הנוק אאוט.
בשנת 2008 הצליחה הקבוצה לשחזר את ההישג משנת 2004, ולזכות שוב במגן האוהדים, אך הפעם הקבוצה הצליחה להעפיל אף לגמר ה-MLS ולזכות בגביע ה-MLS לאחר שניצחה באצטדיון מפרה, מגרשה הביתי, את הניו יורק רד בולס בתוצאה 3-1. בעונת 2020 המקוצרת (עקב מגפת הקורונה) סיימה הקבוצה במקום השלישי במחוז המזרחי (והרביעי בליגה). עם זאת, לאחר שפילדלפיה יוניון, טורונטו וספורטינג קנזס סיטי הודחו מהתחרות עוד לפני הגמר של כל מחוז, הפכה קולומבוס לקבוצה עם הניקוד הגבוה ביותר בליגה, שטרם הודחה, והובטח לה יתרון ביתיון בגמר המחוזי ובגמר ה-MLS. במשחק הגמר, פגשה קולומבוס את סיאטל סאונדרס שסיימה את עונת המשחקים הסדירה במקום השישי בליגה, וניצחה אותה 3-0 באצטדיון מפרה.
היסטוריה > הישגים בינלאומיים

בשנת 2021, זכתה הקבוצה בתואר הבינלאומי הראשון שלה, לאחר שניצחה באצטדיון Lower.com פילד, בגמר גביע קמפאונס, את אלופת מקסיקו לשנת 2020, קרוז אזול, בתוצאה 2-0. בכך הפכה קולומבוס קרו לקבוצה השנייה מליגת ה-MLS (אחרי אטלנטה יונייטד) שזכתה בתואר זה, המהווה מעין "סופר קאפ" של הליגות האמריקנית והמקסיקנית.
היריבות עם סינסינטי

על אף הזמן הקצר יחסית שעבר מאז נוסד מועדון הכדורגל של סינסינטי, היריבות בין שני המועדונים התפתחה מהר מאד, בעיקר עקב נסיבות שמחוץ למגרש הכדורגל. בין הסיבות ליריבות בין המועדונים היא היריבות העירונית בין קולומבוס, בירת אוהיו, לבין סינסינטי, העיר הוותיקה ביותר במדינת אוהיו, המהווה מרכז מסחרי ותחבורתי חשוב באזור ה-TriState (נקודת מפגש הגבולות בין אוהיו, אינדיאנה וקנטקי). בנוסף, במהלך המאבק על השארת הקרו בקולומבוס, נטען כי אוהיו עצמה לא תיפגע, וכי אוהדי קולומבוס קרו יכולים להדרים את 120 הקילומטרים המפרידים בין הערים, אם ברצונם להמשיך ולצפות במשחקי MLS, דבר שהרגיז עוד יותר את אוהדי הקרו, שהחלו לחשוד שאישור הצטרפותה של סינסינטי לליגה נועד, בין היתר, כדי לאפשר את העתקת הקרו לאוסטין.
בעונת המשחקים של 2017, נפגשו הקבוצות לראשונה (במסגרת גביע ארצות הברית הפתוח), וסינסינטי, על אף שעדיין שיחקה בליגת המשנה באותו זמן, ניצחה את קולומבוס 1-0 ועלתה לשמינית הגמר (הודחה רק בחצי הגמר). עם זאת, נכון לתום עונת המשחקים 2021, סינסינטי טרם הצליחה לנצח משחק ליגה בקולומבוס, אך קולומבוס הצליחה לנצח בסינסינטי כבר פעמיים.
בנוסף ליריבות הישירה בין המועדונים, בשנת 2021 הוחלט כי משחק מוקדמות מונדיאל 2022 בין ארצות הברית למקסיקו, ה"קלאסיקו" של CONCACAF, יועתק מאצטדיונה החדש של קולומבוס קרו לאצטדיון החדש של סינסינטי, מה שרק העכיר עוד יותר את האווירה המתוחה במילא (על אף שמדובר במשחק נבחרת, ולא במשחק ליגה).
השלט לצד הדרך על ה-, ממנו נגזר הכינוי של הדרבי.
היריבות עם סינסינטי > הסלוגן Hell is Real

הכינוי המקובל באוהיו ליריבות בין המועדונים הוא Hell is Real. מקור השם הוא בשלט מיסיונרי שנמצא על כביש I-71 דרום (מקולומבוס לסינסינטי), והסלוגן אומץ על ידי אוהדי שתי הקבוצות כסמל ליריבות המרה ביניהן. עם זאת, ועל אף השימוש בביטויים המרמזים על איבה בין הצדדים, במהלך חצי עשור של יריבות, לא נרשמו תקריות אלימות בין קבוצות האוהדים במשחקים בין הקבוצות, ואין הפרדה בין מחנות האוהדים בימי דרבי (בתוך האצטדיונים או מחוצה להם).
יריבויות אחרות

מלבד הדרבי של אוהיו נגד סינסינטי, לקולומבוס קרו ישנן עוד מספר יריבויות עיקריות בליגה:
יריבויות אחרות > היריבויות עם שיקגו וטורונטו

היריבה הוותיקה ביותר של קולומבוס בליגה היא שיקגו פייר, וראשיתה עם הצטרפותה של שיקגו לליגה, בשנת 1998. כחמש שעות נסיעה מפרידות בין האצטדיון הביתי של הקרו לאצטדיון סיטגיק, ביתה של הפייר. לאור המרחק היחסית קצר (בסטנדרטים אמריקניים), כבר בשנות ה-90 החלו אוהדים משתי הערים נוסעים למשחקי חוץ, מה שיצר חיכוך בין מחנות האוהדים וליבה את היריבות. בנוסף, גם על כר הדשא הצליחו הקבוצות לגרום להגברת היריבות ביניהן. בשנת 1998 ניצחה שיקגו את קולומבוס בגמר גביע ארצות הברית הפתוח, ועשור לאחר מכן, בשנת 2008, ניצחה קולומבוס את שיקגו בקרב על המקום הראשון במזרח (בדרך לזכייה ראשונה בגביע ה-MLS).
היריבות של קולומבוס עם טורונטו, נובעת מסיבות דומות לזו עם שיקגו. כשש שעות נסיעה מפרידות בין מגרשה הביתי של קולומבוס לבימו פילד שבטורונטו, ולפיכך אוהדים משני המחנות נוסעים למשחקי החוץ של קבוצתם. עם זאת, נכון לשנת 2021, טרם הכריע משחק בין שתי הקבוצות על זכייה של אחת מהן בתואר כלשהו (או אובדן שלו).
יריבויות אחרות > היריבות עם אוסטין

היריבות עם אוסטין, שהחלה רק בעונת 2021, אינה קשורה לכדורגל באופן ישיר, והיא ברובה חד-צדדית (מהצד של קולומבוס). המרחק הרב בין הערים (כמעט 2,000 קילומטרים), והעובדה שאין טיסה ישירה המחברת ביניהן, לא מאפשרת לאוהדים משני המחנות להגיע למשחקי החוץ, אלא אם מזדמן להם להיות בעיר ביום משחק. עם זאת, סוגיית העברת הקרו לאוסטין יצר רגשות שליליים כנגד הקבוצה, ובמשחקיה של הקרו (גם לא נגד אוסטין) לא אחת ניתן לשמוע שירים בגנותה של אוסטין ובייחוד כנגד הבעלים שלה (נכון לשנת 2021) – אנתוני פריקורט. למעשה, מכיוון ששתי הקבוצות לא משחקו אף באותו מחוז של ה-MLS, הן נפגשות רק אחת לעונה (אלא אם הן נפגשות גם בגמר גביע ה-MLS) והיריבות שלהן על המגרש היא שולית ביותר.
סמלים

סמלה הראשון של הקבוצה, אשר שימש אותה בשנים 1996 – 2014, היה סמל ייחודי בלידת ה-MLS, שכן הוא כלל אנשים בתוך הלוגו. בחירה זו משקפת את כינוייה של הקבוצה "הצוות", ומטרת סמל זה הייתה לקשור את הקבוצה לעיר (ומדינה) שהייתה מזוהה בעשורים שלפני הקמת הקבוצה עם אנשי הצווארון הכחול של התעשייה הכבדה. בשנתיים הראשונות לקיומה של ה-MLS, הייתה הקרו אחת משתי הנציגות של המערב התיכון בליגה (השנייה הייתה קנזס סיטי ויזארדס), וקהל היעד שלה התפרס מעבר לגבולות העיר קולומבוס או מדינת אוהיו. באחד הפרקים של העונה החמישית בסדרה אבא חורג, אמא חורגת, ניתן גם לראות פוסטר עם לוגו של הקרו בדירתם של ג'יי.טי. למברט וריץ' האלקי. למעשה, עד שנת 2017, עת הצטרפה מינסוטה יונייטד לליגה, הייתה הקרו אחת משלוש נציגות בלבד של המערב התיכון בליגה כולה.
לאחר שאנתוני פריקורט לקח את המושכות בהנהלת הקרו, שינתה הקבוצה את סימלה בפעם הראשונה. ב-8 באוקטובר 2014 חשפה הקבוצה סמל חדש, שעוצב בקפידה רבה. הסמל הפך לעגול, כצורתו של כדורגל, והוא כלל בתוכו את שם העיר, ואת התוספת SC (מועדון כדורגל; באנגלית אמריקנית: Soccer Club). עשרת הפסים בתוך הסמל מייצגים את עשר הקבוצות המייסדות של הליגה (כולל הקרו בעצמה), והמספר "96" מייצג את שנת הצטרפותה של קולומבוס ל-MLS. הריבועים הזהובים-שחורים מייצגים את הדגלים שהאוהדים שישבו ביציע Nordecke המיתולוגי, הניפו במהלך משחקי הבית, ואשר הפכו מזוהים עם הקבוצה. העיגול האמצעי בסמל, עוצב בצורה דומה לעיגול הנמצא בדגל מדינת אוהיו, סמל לכך שהקבוצה מייצגת לא רק את העיר קולומבוס לבדה, אלא את מדינת אוהיו כולה.
הסמל המקורי של הקרו (1996–2014)
הסמל השני (2014–2021)
הסמל העדכני של הקבוצה (2021–הווה)
בשנת 2021, כחלק מהמיתוג החדש של הקבוצה, חשפה ההנהלה החדשה של הקרו את הלוגו הנוכחי של הקבוצה. שמה של העיר ושם הקבוצה הוצאו מהסמל עצמו (אך נכתבו מעליו ומתחתיו, בהתאמה), והאות C, המייצגת הן את שם העיר והן את שם הקבוצה, הוכנסה פנימה. שנת הייסוד, 96, גם היא הושארה בסמל החדש. למרות זאת, ועל אף מחאתם של אוהדי הקבוצה כנגד ניסיונו של פריקורט להעתיקה לאוסטין, הם קיבלו את הסמל החדש במורת רוח, ופתחו במחאה חדשה בסימן "Keep the Crew" (מאנגלית: "שמרו על הקרו"). על אף שנכון לנובמבר 2021, הסמל החדש נשאר כמו שהוא, הקבוצה עצמה חזרה לשחק עם הסמל הישן על חולצות השחקנים.
אוהדים

עד שנת 2008, בטרם החליטה הנהלת הקרו על שינוי חלקו הצפוני של אצטדיון מפרה, והפיכתו לבמה  (על מנת לאפשר הגדלת רווחים בפגרת הליגה), היו לקבוצה שלוש קבוצות אוהדים: Crew Supporters Union (מאנגלית: איחוד האוהדים של הקרו), Hudson Street Hooligans (מאנגלית: החוליגנים מרחוב האדסון), ו-La Turbina Amarilla (מספרדית: הטריבונה הצהובה). כל אחת מקבוצות האוהדים הייתה שונה מרעותה בקבוצת הגיל של חבריה, כמו גם במוצא האתני שלהם.
בניית הבמה החדשה, אילצה את שלוש קבוצות האוהדים לשבת בפינה הצפון-מזרחית של האצטדיון, יחדיו. לאור זאת, ארגוני האוהדים השונים התגבשו לארגון אחד, המתקרא Nordecke (מגרמנית: "הפינה הצפונית"). הבחירה בשם גרמני מדגישה את העבר של המורשת הגרמנית של העיר. החל משנת 2009, החלו אוהדים אלה לצאת יחד למשחקי החוץ של הקבוצה, מה שתרם לגיבושם. הצלחתה של קבוצת עידוד זו, הבאה את הקבוצה לקרוא ליציע הצפוני כולו (יציע העמידה) בLower.com פילד בשם Nordecke. ביציע זה, המקומות לא מסומנים, וסדר העמידה הוא בבחינת "כל הקודם זוכה".
תמונות ממשחק הנעילה של עונת 2021, ב-Lower.com פילד:
היציע הדרומי
היציע המערבי
היציע המזרחי
יציע ה-Nordecke
בעידוד הנהלת הקבוצה והשחקנים, אוהדי הקרו שרים לפני תחילת המשחק (בטרם העלייה לדשא ושירת ההמנון) את הפסקאות הראשונה והרביעית משירו של אלביס פרסלי Can't Help Falling in Love, כאשר את המילה you הם מחליפים ב-crew. במקרים רבים, שיר זה מבוצע גם בסיום המשחק, כשהשחקנים והצוות המקצועי שרים יחד עם הקהל. מנהג זה מוכר מיציעי אנפילד, שם האוהדים שרים את You'll Never Walk Alone של רוג'רס והמרשטיין לפני משחקיה של ליברפול.
שחקנים בולטים בתולדות המועדון

נתוני ההופעות והשערים מתייחסים למשחקי ליגה בלבד ונכונים ל-31 באוקטובר 2021.
סטטיסטיקה ושיאים

הנתונים נכונים ל-31 באוקטובר 2021.
סטטיסטיקה ושיאים > קבוצתיים

שיא ניצחונות (בעונת MLS סדירה): 19 (1999)
שיא הפסדים (בעונת MLS סדירה): 17 (1996, 1997, 1998, 2013)
שיא תוצאות תיקו (בעונת MLS סדירה): 13 (2004)
ניצחון שיא (בכל המסגרות): 6-1 (1998) נגד ניו אינגלנד רבולושן, (2001) נגד טמפה ביי מיוטיני
הפסד שיא (בכל המסגרות): 5-0 (2009) נגד קרוס אסול, (2017) נגד טורונטו
שיא שערים במשחק בודד (בכל המסגרות): 6-2 (2003) ניצחון נגד שיקגו פייר, (2011) הפסד נגד סיאטל סאונדרס
שיא קהל במשחק (בית): 31,550 (1996) נגד ניו יורק מטרוסטארס
שיא קהל (שלילי) במשחק (בית): 1,064 (2016) במסגרת הסיבוב הרביעי של גביע ארצות הברית הפתוח
שיא קהל ממוצע במשחקי בית (בעונת MLS סדירה): 18,950 (1996)
סטטיסטיקה ושיאים > אישיים

שיאן הופעות (בכל המסגרות): צ'אד מרשל (277)
שיאן הבקעות (בכל המסגרות): בריאן מקברייד (79)
שיאן בישולים (בכל המסגרות): רוברט ורזיצ'ה (71)
שיא שערים מבעיטה חופשית ישירה (בעונת MLS סדירה): לוקאס זלראיאן (5)
סטטיסטיקה ושיאים > העברות

הרכישה הכי יקרה: לוקאס זלראיאן ($7,000,000) מטיגרס ב-2019
המכירה הכי יקרה: זאק סטפן ($7,500,000) למנצ'סטר סיטי ב-2018
תארים

זכייה (3)
2008, 2020, 2023
סגנות (1)
2015
זכייה (3)
2004, 2008, 2009
זכייה (1)
2002
סגנות (2)
1998, 2010
זכייה (1)
2021
הערות שוליים

↑  https://www.dispatch.com/story/sports/mls/columbus-crew/2021/05/10/columbus-crew-name-origin-ohio-mls-soccer-team/5020042001/
↑  Columbus Crew Angling Toward Relocation to Austin in 2019
↑  הכוונה: ללא קבוצת פוטבול (NFL), כדורסל (NBA), בייסבול (MLB), הוקי (NHL) או כדורגל (MLS).
↑  Save the Crew אתר הקמפיין.
↑  How a group of fans in a bar saved Columbus Crew from extinction
↑  Ohio sues MLS, Columbus Crew owners to stop the team from relocating
↑  Statement from Dee and Jimmy Haslam on interest in Columbus Crew ההצהרה באתר של הבראונס
↑  Austin FC: MLS club launch – everything you need to know
↑  Lower.com Field: A timeline of the Columbus Crew’s new stadium from conception to opening
↑  בשנים 2016-2018 שיחקה הקבוצה בליגת ה-USL, ורק בשנת 2019 הצטרפה ל-MLS.
↑  Potential Columbus Crew move could impact FC Cincinnati
↑  WHY THE USMNT-MEXICO WORLD CUP QUALIFIER IS MOVING FROM COLUMBUS TO CINCINNATI
↑  מילולית: "הגיהנום הוא [מקום] אמיתי".
↑  How the ‘Hell is Real’ soccer rivalry came to be
↑  נכון לסוף עונת 2021.
↑  דבר שאינו שכיח בארצות הברית.
↑  Chicago Fire vs. Columbus Crew
↑  שיקגו פייר, שהצטרפה בשנת 1998, הייתה הנציגה השלישית.
↑  יריבתה למדינה, סינסינטי, תצורף לליגת ה-MLS רק בשנת 2019, ובעת עיצוב הסמל, הקבוצה אפילו לא נוסדה.
↑  Angry Columbus Crew fans launch 'Keep the Crew' petition in response to Columbus SC rebrand
↑  הרחוב הסמוך לאצטדיון הישן.
↑  ביציע זה ישנם ספסלים ממוספרים, שמקופלים במשחקי הקבוצה. במשחקי נבחרת ארצות הברית באצטדיון, ספסלים אלה משמשים כמקומות ישביה מסומנים.
↑  זלראיאן שובר את השיא הקיים.
↑  במשחק זה, זלראיאן העלה את השיא שלו, שכבר נשבר במשחק מול ניו יורק, ל-5 שערים מבעיטה חופשית ישירה, בעונת MLS סדירה.
| MLS |
| --- | --- | --- |
| המחוז המזרחי | אורלנדו סיטי • אטלנטה יונייטד • אינטר מיאמי • די. סי. יונייטד • טורונטו • מונטריאול • ניו אינגלנד רבולושן • ניו יורק סיטי • ניו יורק רד בולס • סינסינטי • פילדלפיה יוניון • קולומבוס קרו • שארלוט • שיקגו פייר |  |
| המחוז המערבי | אוסטין • דאלאס • ונקובר וייטקאפס • יוסטון דינמו • מועדון הכדורגל לוס אנג'לס • לוס אנג'לס גלאקסי • מינסוטה יונייטד • נאשוויל • סיאטל סאונדרס • סנט לואיס סיטי • סן חוזה ארת'קווייקס • ספורטינג קנזס סיטי • פורטלנד טימברס • קולורדו ראפידס • ריאל סולט לייק |  |
| קבוצות עתידיות | סן דייגו |  |
| קבוצות עבר | צ'יבאס ארצות הברית • טמפה ביי מיוטיני • מיאמי פיוז'ן |  |
| שונות | גביע ה-MLS • מגן האוהדים • משחק האולסטאר • USSF • גביע ארצות הברית הפתוח • הסופרדראפט |  |
קטוויק

קטוויק (בהולנדית: Katwijk), היא עיר ומועצה במחוז דרום הולנד.
גאוגרפיה

העיירה ממוקמת בשפך של הנהר ריין. נכון לאוגוסט 2020 ביישוב התגוררו כ-66 אלף תושבים. היישוב מהווה למעשה מועצה של חמישה יישובים שמתאגדים לעיר אחד.
בתקופת האימפריה הרומית היישוב היה בעל חשיבות לאור מיקומו בגבול. הוא גם היה מקום יציאת ספינות לבריטניה. השם Catwijc מופיע לראשונה בשנת 1231. העיירות שמהוות עתה חלקי העיר התפתחו בנפרד, חלקם התבססו על הדייג וחלקם על החקלאות.
במהלך מלחמת העולם השנייה גישה לחוף נסגרה לאור בניית ביצורים על ידי הגרמנים.
הגבולות הנוכחיות של העיר נקבעו בשנת 2006 כאשר סכום על איגוד סופי של חמשת יישובי האזור.
קטוויק היא העיר הגדולה בהולנד שלא חוברה למערכת רכבות ותחבורה ציבורית לעיר היא רק על ידי אוטובוסים.
אזור החוף הוא מקום נחיתה של מספר כבלי תקשורת שחוצים את האוקיינוס האטלנטי לרבות TAT-14.
ערים תאומות

מקדוניה הצפונית אוחריד, מקדוניה הצפונית
גרמניה זיגן, גרמניה
קסטנופסיס

| קסטנופסיס |
| --- | --- |
Castanopsis sieboldii זרעים של Castanopsis sieboldii
מיון מדעי
ממלכה:: צומח
מערכה:: צמחים וסקולריים
סדרה:: אלונאים
משפחה:: אלוניים
סוג:: קסטנופסיס
שם מדעי
 Castanopsis ‏ספאש

קסטנופסיס (שם מדעי: Castanopsis) הוא סוג של עצים ירוקי-עד השייכים למשפחת האלוניים, שתפוצתו כיום מוגבלת לאזורים הטרופיים והסובטרופיים של מזרח אסיה. בסין גדלים 58 מינים מקומיים כש-30 מהם אנדמיים. המינים האחרים גדלים דרומה משם, דרך הודו-סין עד לאינדונזיה, באזורים ההריים של טאיוואן וכן ביפן.
לעצים יש מאפיינים רבים טיפוסיים למינים ממשפחת האלוניים. העצים הם לכל הפחות שיחים גדולים, אבל חלק מהמינים צומחים לעצים גדולים. העלים שלהם בדרך כלל נוקשים ומכוסים קוטיקולה מפותחת. העצים הם חד-ביתיים כשהפרחים הזכריים נוצרים בעגילים. הפרחים הנקביים הם בעלי שחלה תחתית ומייצרים זרע בודד אבל הם מקובצים לאשכולות קטנים. הפרי הוא בלוט, סוג של אגוז המוגן על ידי קליפה קשה (האופיינית לאלוניים) וקוצנית (בדומה לפרי הערמון).
אקולוגיה ושימושים

בתחום התפוצה שלהם מסוגלים מיני הקסטנופסיס לאכלס מגוון רחב של בתי גידול מאקלים ממוזג עד אקלים טרופי, ולעיתים קרובות הם מין מפתח (keystone species) במערכות אקולוגיות שלהם. הם נמצאים בשפע באקוטונים מגוונים כמו יערות הגשם ההרריים של בורנאו, יערות סובטרופיים ירוקי עד בטאיוואן ויערות ממוזגים של המשולש הצפוני במיאנמר. בדרך כלל הם נפוצים ביערות הרריים שבהם עצים מסדרת האלונאים הם דומיננטיים, וביערות מסוג לאוריסילבה ממוזגים עד סובטרופיים. בסוג האחרון הם אופייניים לצמחיית קלימקס, בעיקר בכל תחום תפוצתם באסיה היבשתית, כמו גם בטאיוואן.
צמחים מסוג זה גדלים בסוגי קרקעות רבים, בתנאי שאינם גיריים. כמה מינים עברו התאמה לקרקעות פודסוליות, ביצות כבול, ביצות וקרקעות חומציות או לחות, או לקרקעות צחיחות דלות הנפוצות בבתי גידול צחיחים. קסטנופסיס גדל בשפע בתקופה בין האוליגוקן למיוקן לאורך נהרות וביצות של אירופה שאקלימה אז היה סובטרופי. חברת הצומח הפרהיסטורית Castanopsietum oligo-miocenicum היא המקור למרבית מרבצי הליגניט (פחם חום) במערב ובמרכז אירופה.
ממרבית המינים אפשר להפיק עץ יקר ערך, אבל חלקם הפכו נדירים בשל כריתת עצים. המין Castanopsis catappaefolia מצוי על סף הכחדה. כפי שצוין לעיל השימוש החשוב ביותר בקסטנופסיס הוא בצורתו המאובנת. ב-2001 נכרו בגרמניה 175,400 טון של ליגניט, שמרביתו היה קודם עצי קסטנופסיס.
כבמינים אחרים של אלוניים האגוזים של מינים רבים של קסטנופסיס הם אכילים. נוהגים לגדל את העצים עבור האגוזים, אבל לעיתים קרובות יותר הם משמשים ליערנות וכצמחי נוי, ומלקטים את האגוזים באופן אופורטוניסטי. האגוזים הם מזון פופולרי לבעלי חיים רבים, כדוגמת ירגזים, עורבים, מכרסמים, איילים וחזירים.
רובע מגורו בטוקיו והעיר מצודו במחוז צ'יבה משתמשים ב"שיי" (椎‏, Castanopsis cuspidata) כאחד מהסמלים העירוניים שלהם. שיטאקי, פטריות המאכל הידועות והחשובות כלכלית, גדלות היטב על גזעים כרותים של C. cuspidata וזה גם מקור שמה המקובל "שיי-טאקי" שפירושו "פטריית Castanopsis cuspidata".
מינים

Castanopsis acuminatissima (Blume) A. DC. (= Castanea acuminatissima Blume, Quercus junghuhnii Miq.)
Castanopsis argentea (Blume) A. DC. (= Castanea argentea (Blume) Blume)
Castanopsis argyrophylla King ex Hook. f.
Castanopsis borneensis King
Castanopsis buruana Miq.
Castanopsis calathiformis
Castanopsis carlesii (Hemsl.) Hayata (= Quercus carlesii Hemsl.)
Castanopsis catappaefolia
Castanopsis ceratacantha
Castanopsis cerebrina
Castanopsis choboensis
Castanopsis chunii
Castanopsis clarkei
Castanopsis clemensii Soepadmo
Castanopsis concinna
Castanopsis costata (Blume) A.DC.
Castanopsis crassifolia
Castanopsis curtisii
Castanopsis cuspidata –, shii
קסטנופסיס דלאוויי (Castanopsis delavayi)
Castanopsis densinervia Soepadmo
Castanopsis diversifolia (Kurz) King ex Hook. f. (= Castanea diversifolia Kurz)
Castanopsis endertii Hatus. ex Soepadmo
Castanopsis evansii Elmer
Castanopsis eyrei (Champ. ex Benth.) Tutcher (= Castanopsis caudata Franch., Quercus eyrei Champ. ex Benth.)
Castanopsis fabri Hance (= Castanopsis stellatospina Hayata)
Castanopsis fargesii Franch. (= Castanopsis taiwaniana Hayata)
Castanopsis fissa
Castanopsis fordii
Castanopsis foxworthyi Schottky
Castanopsis fulva Gamble
Castanopsis globigemmata
Castanopsis hainanensis
Castanopsis hypophoenicea (Seemen) Soepadmo
Castanopsis hystrix
Castanopsis indica (Roxb. ex Lindl.) A. DC.
Castanopsis inermis (Lindl.) Benth. & Hook. f. (= Callaeocarpus sumatrana Miq., Castanea inermis Lindl., Castanopsis sumatrana (Miq.) A. DC.)
Castanopsis javanica (Blume) A. DC. (= Castanea javanica (Blume) Blume, Fagus javanica Blume, Quercus discocarpa Hance, Quercus javanica (Blume) Drake)
Castanopsis kawakamii
Castanopsis kweichowensis
Castanopsis lamontii
Castanopsis lanceifolia (Kurz) Hickel & A. Camus
Castanopsis longzhouica
Castanopsis lucida (Nees) Soepadmo
Castanopsis megacarpa Gamble
Castanopsis mekongensis
Castanopsis microphylla Soepadmo
Castanopsis motleyana King
Castanopsis nephelioides
Castanopsis oligoneura Soepadmo
קסטנופסיס אורתאקנתה (Castanopsis orthacantha)
Castanopsis ouonbiensis
Castanopsis oviformis Soepadmo
Castanopsis paucispina Soepadmo
Castanopsis pedunculata Soepadmo
Castanopsis philipensis (Blanco) S. Vidal (= Fagus philipensis Blanco)
Castanopsis platyacantha
Castanopsis psilophylla Soepadmo
Castanopsis rockii
Castanopsis sclerophylla (Lindl. & Paxton) Schottky (= Quercus chinensis C. Abel, Quercus sclerophylla Lindl. & Paxton)
Castanopsis scortechinii
Castanopsis sieboldii (Makino) Hatus. (= Castanopsis cuspidata var. sieboldii (Makino) Nakai, Pasania cuspidata var. sieboldii Makino)
Castanopsis tessellata Hickel & A. Camus
Castanopsis tibetana Hance)
Castanopsis tribuloides (Sm.) A. DC. (= Quercus tribuloides Sm.)
Castanopsis tungurrut (Blume) A. DC. (= Castanea tungurrut Blume)
Castanopsis uraiana
Castanopsis wallichii
Castanopsis wattii
Castanopsis xichouensis
מינים ששויכו בעבר

Castanea henryi (Skan) Rehder & E. H. Wilson (as C. henryi Skan)
מינים השייכים לסוג Chrysolepis
מאובנים

מינים שנכחדו הידועים כמאובנים מהמיוקן באירופה הם:
Castanopsis pyramidata (Menzel) Kirchheimer
Castanopsis salinarum (Unger) Kirchheimer
Castanopsis schmidtiana (Geinitz) Kräusel
מינים אלו ידועים וזוהו מהפרי שלהם. לא וודאי האם הם שייכים לסוג קסטנופסיס או לסוג Chrysolepis האנדמי למערב ארצות הברית, אבל דפוס הביוגאוגרפיה, ששני הסוגים נפוצים סביב האוקיינוס השקט, אבל אינם קיימים באמריקה הצפונית מזרחית להרי הרוקי מחזק את ההשערה כי הם אכן שייכים לקסטנופסיס.
Castanopsis praefissa ו-Castanopsis praeouonbiensis הם שני מינים של מאובנים שנתגלו ב"תצורת שֶׁנְגְג'וֹאוּ" מהמיוקן העליון במחוז ג'ג'יאנג בדרום-מזרח סין. מאובנים אלו הושוו למינים קיימים של קסטנופסיס על בסיס העלים והבלוטים. Castanopsis praefissa דומה ל-C. fissa, ו-C. praeouonbiensis דומה ל-C. ouonbiensis. שני המינים נכחדו באזור זה משום שהאקלים בג'ג'יאנג התקרר משלהי המיוקן ועד ימינו.
לקריאה נוספת

Gee, Carole T.; Sander, P. Martin & Petzelberger, Bianka E.M. (2003): A Miocene rodent nut cache in coastal dunes of the Lower Rhine Embayment, Germany. Palaeontology 46(6): 1133-1149. doi:10.1046/j.0031-0239.2003.00337.x
הערות שוליים

↑  Li, Ruiyun; Sun, Bainian; Wang, Qiujun; Ma, Fujun; Xu, Xiaohui; Wang, Yunfeng; Jia, Hui (2014). "Two new Castanopsis (Fagaceae) species based on cupule and foliage from the upper Miocene of eastern Zhejiang, China". Plant Systematics and Evolution. 301 (1): 25–39. doi:10.1007/s00606-014-1051-7.
| --- | --- |
בקרת זהויות :  NDL: 00570931 
כרייה פתוחה עבור קסטנופסיס מאובן בצורת ליגניט במכרה גרצוויילר בגרמניה. הקליקו להגדלה, שימו לב לבאגר 288 ו-289 ברקע משמאל
איור של חלקים של Castanopsis cuspidata המכונה ביפנית "שיי"
עלים של Castanopsis sieboldii
קוסמין מוצי

קוסמין מוצי (ברומנית: Cosmin Moți; נולד ב-3 בדצמבר 1984) הוא כדורגלן עבר רומני ששיחק בעמדת הבלם. כיום משמש כמנהל הטכני של לודוגורץ ראזגרד.
קריירת מועדונים

מוצי התחיל את הקריירה שלו במחלקת הנוער של אוניברסיטטה קראיובה ובגיל 21 חתם בדינמו בוקרשט. ב-31 ביולי 2005 ערך מוצי את הופעת הבכורה שלו במדי דינמו במסגרת הסופר קאפ הרומני נגד סטיאווה בוקרשט. בסיום המשחק, זכה מוצי בתואר הראשון שלו בקריירה לאחר שגברה דינמו על סטיאווה 2–3. בקיץ 2008 נקשר שמו של מוצי למועדונים לאציו ואברטון, אך בסופו של דבר הוא הושאל לסיינה. ב-25 באוקטובר הוא ערך את הופעת הבכורה שלו במועדון בתיקו 1-1 נגד קטאניה. ב-2 בפברואר 2009 חזר לדינמו.
ב-28 ביוני 2012 חתם מוצי בלודוגורץ ראזגרד מליגת העל הבולגרית. ב-18 ביולי הוא ערך את הופעת הבכורה שלו במדי לודוגורץ בתיקו 1-1 נגד דינמו זאגרב במסגרת סיבוב המוקדמות השני של ליגת האלופות. ב-19 באוגוסט הוא ערך את הופעת הבכורה שלו בליגה בניצחון 1–3 בבית נגד ברואה סטארה זגורה. ב-4 בנובמבר 2012 הבקיע את שער הבכורה שלו בבולגריה בניצחון 0–4 נגד אטר 1924. ב-27 באוגוסט 2014 נכנס מוצי לשער לדקות האחרונות של ההארכה במסגרת פלייאוף מוקדמות ליגת האלופות נגד סטיאווה בוקרשט, לאחר ששוער הקבוצה ולדיסלאב סטויאנוב הורחק ולקבוצה לא נותרו חילופים. מוצי אף שימש כשוער בדו-קרב הפנדלים. קודם לכן הבקיע בפנדל משלו, ולאחר מכן הדף שני פנדלים כאשר השני מביניהם היה הפנדל האחרון שנבעט במשחק ולודוגורץ עלתה לראשונה בתולדותיה לשלב הבתים של ליגת האלופות.
קריירה בינלאומית

ב-31 במאי 2008 ערך מוצי את הופעת הבכורה שלו בנבחרת רומניה במשחק ידידות נגד מונטנגרו בו ניצחה רומניה 0–4. מוצי אף נכלל בסגל הנבחרת לקראת יורו 2008. מספטמבר 2008 עד אוקטובר 2011 איבד מוצי את מקומו בסגל הנבחרת. אולם באוקטובר 2011 זומן לראשונה לסגל הנבחרת אחרי 3 שנים מחוץ לסגל.
לאחר הפרישה

בקיץ 2021 פרש מכדורגל ומונה למנהל הטכני של לודוגורץ.
תארים

ליגת העל הרומנית בכדורגל: 2006/2007
הגביע הרומני: 2012
הסופר קאפ הרומני: 2005
ליגת העל הבולגרית: 2012/2013, 2013/2014, 2014/2015, 2015/2016, 2016/2017
הגביע הבולגרי: 2013/2014
הסופר קאפ הבולגרי: 2012, 2014
כדורגלן השנה בבולגריה: 2014
מגן השנה בליגת העל הבולגרית: 2014
הכדורגלן הזר של השנה בליגת העל הבולגרית: 2014